# Hugh Laurie

Sir Hugh Laurie, CBE (11 de juny de 1959, Oxford Regne Unit) és un actor britànic i conegut pels seus papers junt amb Rowan Atkinson a L'escurçó negre i en el paper del Dr. Gregory House. Al juny de 1989 va contraure matrimoni amb Jo Green. Resideix a Londres i té tres fills.

## Biografia
### Educació

Laurie va néixer i créixer a Oxford, i va estudiar a The Dragon School una prestigiosa escola privada. Posteriorment, va estudiar al Selwyn College a la Cambridge University, on va aconseguir ser el tercer de la seva promoció en Antropologia i arqueologia. El seu pare, metge de professió, va ser campió olímpic de rem als Jocs Olímpics de Londres de 1948. Laurie, també va seguir la tradició familiar i es dedicà al rem, on va representar a la universitat de Cambridge en la tradició regata entre aquesta universitat i la d'Oxford pel riu Tàmesi l'any 1980. Aquell any, Oxford guanyaria per cinc peus.
Una malaltia vírica, febre glandular (mononucleosi) el va forçar a abandonar el rem. En aquell moment, Laurie decideix incorporar-se al Cambridge Footlights un grup d'on han sortit un gran nombre d'actors còmics britànics. Allí, Laurie coneix a Emma Thompson amb qui va mantenir una relació sentimental i amb qui té una gran amistat. Aquesta el va presentar el seu futur company de paròdies Stephen Fry. Laurie, Fry i Thompson van interpretar el paper d'uns representants del Footlights College de la imaginària University of Oxbridge parodiant les dues universitats més prestigioses del Regne Unit en un capítol de la sèrie Els Joves (The Young Ones) titulat Bambi on s'enfrontaven als protagonistes de la sèrie en un concurs de preguntes. Entre els anys 1980-1981, el seu últim any d'universitari, Laurie es converteix en president de la Cambridge Footlights amb Thompson de vice-presidenta.

### Carrera

Laurie i Fry començaren a treballar conjuntament en diferents projectes durant els 80 i 90. Entre aquest, començaria la participació en la sèrie L'escurçó negre escrita per Ben Elton i Richard Curtis, i interpretada per Rowan Atkinson, en la que Laurie faria diferents papers com el del Príncep de Gal·les o el d'un tinent de la I Guerra Mundial. Posteriorment vindrien diferents programes per a la BBC com A Bit of Fry and Laurie i The television series Jeeves and Wooster. Tots dos també treballaren en diferents projectes de caràcter benèfic com Hysteria! 1, 2 & 3 i Amnesty International's The Secret Policeman's Third Ball i finalment en la pel·lícula Els amics de Peter.
Altres aparicions de Laurie són a Sentit i sensibilitat amb Emma Thompson (1995), 101 dàlmates (1996), Maybe Baby (2000), Girl from Rio i, sobretot, el paper de pare adoptiu del ratolí Stuart Little on Laurie va sorprendre per la seva facilitat en adaptar el seu anglès a la variant americana.
Laurie també ha publicat diferents novel·les. La primera, The Gun Seller (1996) aconseguí ser bestseller. En aquests moments està treballant en una segona novel·la i en l'adaptació cinematogràfica de la primera.
A nivell de televisió, més enllà de L'escurçó negre i Els Joves, Laurie va aparèixer al capítol The One With Ross's Wedding, Part Two de la sèrie Friends l'any 1998. També ha aparegut regularment a la sèrie de la BBC Spooks i Fortysomething.
Finalment, el 2004, Laurie aconseguiria arribar al públic dels EUA amb la seva participació en la sèrie televisiva House, MD on interpreta al Dr. House, metge genial i egocèntric especialitzat en diagnòstic. Aquest paper li ha valgut més d'una nominació els Emmys però mai ha guanyat. Ha estat nominat fins a sis cops, els Emmys dels anys 2005, 2007, 2008, 2009, 2010 i 2001. Ha guanyat dos cops el Globus d'Or al Millor actor de sèrie de televisió de - Drama l'any 2005 i 2006, hi ha estat nominat quatre anys més del 2007 al 2010. House MD ' finalitzar en el 2012, en la seva vuitena temporada, per decisió del mateix actor i dels productors.
L'any 2007 fou condecorat per Isabel II amb el títol d'Oficial de l'Imperi Britànic, afegint el Sir al seu nom.

## Filmografia

Filmografia:
| Any | Títol | Paper | Notes |
| 1981 | Cellar Tapes, TheThe Cellar Tapes | Diversos personatges | També fou guionista |
| 1983 | Alfresco | Diversos personatges | També fou guionista |
| 1983 | Crystal Cube, TheThe Crystal Cube | Max Belhaven Diversos personatges | |
| 1984 | Young Ones, TheThe Young Ones | Lord Monty | Episodi: "Bambi" |
| 1985 | From a Bomber Pilot, LettersLetters From a Bomber Pilot | Oficial Bob Hodgson | Thames Televison Film |
| 1985 | Plenty | Michael | |
| 1985 | Mrs. Capper's Birthday | Bobby | |
| 1985 | Happy Families | Jim | |
| 1986 | Blackadder II | Simon Partridge Prince Ludwig l'Indestructible | |
| 1986 | Platoon | Pte Trevor | |
| 1987 | Filthy Rich & Catflap | N'Bend | |
| 1987 | Blackadder the Third | George, Prince of Wales, The Prince Regent | |
| 1988 | Blackadder's Christmas Carol | Príncep George Lord Pigmot (futur) | |
| 1989–1995 | Bit of Fry & Laurie, AA Bit of Fry & Laurie | Diversos personatges | També guionista |
| 1989 | Blackadder Goes Forth | Honorable George Colhurst St. Barleigh | |
| 1989 | Strapless | Colin | |
| 1989 | New Statesman, TheThe New Statesman | Cambrer | |
| 1990–1993 | Jeeves and Wooster | Bertie Wooster | |
| 1992 | Peter's Friends | Roger Charleston | |
| 1993 | All or Nothing at All | Leo Hopkins | Telepel·lícula |
| 1993–1995 | Legends of Treasure Island, TheThe Legends of Treasure Island | Squire Trelawney | Actor de veu |
| 1994 | Pin for the Butterfly, AA Pin for the Butterfly | Oncle | Telepel·lícula |
| 1995 | Sense and Sensibility | Mr. Palmer | |
| 1996 | Tracey Takes On... | Timothy Bugge | Temporada 1 |
| 1996 | 101 Dalmatians | Jasper | |
| 1997 | Spiceworld | Poirot | |
| 1997 | Els Borrowers (The Borrowers) | Oficial Oliver Steady | |
| 1997 | Ugly Duckling, TheThe Ugly Duckling | Tarquin | Veu |
| 1998 | Friends | Gentleman on the Plane | Episodi: "The One with Ross's Wedding" |
| 1998 | Bill, TheThe Bill | Harrap, a Barrister | |
| 1998 | L'home de la màscara de ferro (The Man in the Iron Mask) | Pierre, The King's Advisor | |
| 1998 | Cousin Bette | Baron Hector Hulot | |
| 1999 | Blackadder: Back & Forth | Viscount George Bufton-Tufton/Georgius | |
| 1999 | Stuart Little | Mr. Frederick Little | |
| 2000 | Randall & Hopkirk (Deceased) | Dr. Lawyer | Episodi: "Mental Apparition Disorder" |
| 2000 | Maybe baby: Un bebè molt desitjat (Maybe Baby) | Sam Bell | |
| 2001 | Chica de Río | Raymond Woods | |
| 2001 | Life with Judy Garland: Me and My Shadows | Vincente Minnelli | |
| 2001 | Family Guy | Propietari del bar | Veu Episodi: "One If by Clam, Two If by Sea" |
| 2001 | Discovering the Real World of Harry Potter | Narrador | Veu |
| 2002 | Stuart Little 2 | Mr. Frederick Little | |
| 2002 | Spooks | Jools Siviter | |
| 2003 | The Young Visiters | Lord Bernard Clark | |
| 2003 | Fortysomething | Paul Slippery | |
| 2003 | Stuart Little: The Animated Series' | Mr. Frederick Little (veu) | Episodi: "The Meatloaf Bandit" |
| 2004–2012 | House, MD | Dr. Gregory House | Protagonista |
| 2004 | Fire Engine Fred | | |
| 2004 | Flight of the Phoenix | Ian | |
| 2005 | Valiant | Comandant Gutsy | Veu |
| 2005 | Big Empty, TheThe Big Empty | Doctor #5 | |
| 2006 | Stuart Little 3: Call of the Wild | Mr. Frederick Little | Veu |
| 2006, 2008 | Saturday Night Live | Diversos personatges | Temporada 32, episodi 4 Temporada 34, episodi 11 |
| 2008 | Street Kings | Capità Biggs | |
| 2009 | Monsters vs. Aliens | Dr. Cockroach, Ph.D. | Veu |
| 2009 | Monsters vs. Aliens: Mutant Pumpkins from Outer Space | Dr. Cockroach, Ph.D. | Veu |
| 2010 | Family Guy | Gregory House/himself | Veu Episodi: "Business Guy" |
| 2010 | Simpsons, TheThe Simpsons | Roger | Veu Episodi: "Treehouse of Horror XXI" |
| 2010 | Fry and Laurie Reunited | | |
| 2011 | Hop | Mr Bunny | Veu |
| 2015 | Tomorrowland | David Nix | |
| 2015-2017 | Veep | Tom James | |
| 2016 | The Night Manager | Richard Roper | |
| 2016-2017 | Chance | Eldon Chance | |
| 2019 | Catch-22 | | |
| 2020 | Avenue 5 | | |

## Referències

* ↑ «Smile, you're on holiday! Hugh Laurie and his wife look miserable while out and about in Marbella» (en anglès). Daily Mail, 29-07-2012. [Consulta: 2 juny 2013].
* ↑ «Biografia de Hugh Laurie». The New York Times.
* ↑ «Hugh Laurie, premis». The New York Times.
* ↑ «Filmografia de Hugh Laurie». The New York Times.